Gubernium Petropolitanum
Gubernium Petropolitanum Res apud Vicidata repertae: gubernium Imperii Russici Civitas: Imperium Russicum, Res publica Russica, Russica Sovietica Foederativa Socialistica Res Publica, Unio Sovietica, Regnum Russicum Locus: 59°57′0″N 30°19′0″E Nomen officiale: Санкт-Петербургская губерния Fines Procuratio superior: Imperium Russicum, Res publica Russica, Russica Sovietica Foederativa Socialistica Res Publica, Regnum Russicum Forma Area: 39 203.2 milliarium Russicum quadratum Caput: Petropolis Vita Incolae: 2 112 033 Tabula aut despectus Gubernium Petropolitanum (Russice Санкт-Петербургская губерния, tr. Sankt-Peterburgskaja gubernija, et ab anno 1914 Петроградская губерния, tr. Petrogradskaja gubernija), anno 1924 in Leninopolitanum (Russice Ленинградская губерния, tr. Leningradskaja gubernija) renominatum, erat pars administrativa Russiae (Imperii Russici et Russicae Sovieticae Foederativae Socialisticae Rei Publicae), anno 1710 transformatione gubernii Ingrici vel Ingermanlandiensis (primi gubernii Russici, Schlusselburgum metropolim habentis) creata, quae ad annum 1927 exsistebat. Metropolis gubernii Petropolis (nomine Leninopolis ab anno 1924) erat. Gubernium Petropolitanum in septentrio-occidente Russiae Europaeae locabatur, terras ad litora Sinus Finnici lacuumque Ladogae et Peipus occupans. Gubernia adiacentia, post reformationes nonnullas divisionis administrativae Imperii Russici, saeculo duodevicesimo perfectas, fuere Novogardiense et Pscoviense ad meridiem, Olonecense ad orientem, Estlandicum ad occidentem atque Viburgense ad septentrionem. Area gubernii Petropolitani fuit 482 500 km² anno 1710, 53 363 km² anno 1847, 44 613 km² anno 1905, 66 160 km² anno 1926. Gdovia, Iama, Luga, Nova Ladoga, Petri Aula (vel Oranienbaumium), Schlusselburgum, Villa Augusti capita circulorum gubernii Petropolitani fuerunt.